proxectonos/corpus_dominio_legal_administrativo_tmp huggingface dataset:
19/07/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de xullo de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Boiro (expediente IN407A 2015/581-1)

Acordo do 16 de xullo de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Boiro (expediente IN407A 2015/581-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 20 de setembro de 2018, a partir das 12.00 horas, nas dependencias do Concello de Boiro, para que o pagador da entidade beneficiaria Unión Fenosa Distribución, S. A., proceda nas oficinas da dita casa consistorial ao pagamento do prezo xusto e xuros, por expropiación e imposición de servidumes de paso da instalación eléctrica denominada adecuación LMT BOI808 - CT 15PAP1, no concello de Boiro (expediente IN407A 2015/581-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 16 de xullo de 2018. Isidoro Martínez Arca Xefe territorial da Coruña
19/07/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de xullo de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Brión (expediente IN407A 2014/89-1)

Acordo do 16 de xullo de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Brión (expediente IN407A 2014/89-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 4 de setembro de 2018, a partir das 12.00 horas nas dependencias do Concello de Brión, para que o pagador da entidade beneficiaria Unión Fenosa Distribución, S. A., proceda nas oficinas da dita casa consistorial ao pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CT, RBT Gronzo-Casal, no concello de Brión (expediente IN407A 2014/89-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 16 de xullo de 2018. Isidoro Martínez Arca Xefe territorial da Coruña
19/07/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de xullo de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Zas (expediente IN407A 2016/1233-1)

Acordo do 16 de xullo de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Zas (expediente IN407A 2016/1233-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 25 de setembro de 2018, a partir das 12.00 horas, nas dependencias do Concello de Boiro, para que o pagador da entidade beneficiaria Unión Fenosa Distribución, S. A., proceda nas oficinas da dita casa consistorial ao pagamento do prezo xusto e xuros, por expropiación e imposición de servidumes de paso da instalación eléctrica denominada recuamento CT Zas 2 (15XHS7), no concello de Zas (expediente IN407A 2016/1233-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 16 de xullo de 2018. Isidoro Martínez Arca Xefe territorial da Coruña
09/07/2018 | Administración LocalMunicipal
Monfero
Delegación da Alcaldía para celebración matrimonio civil

Por Resolución da Alcaldía 189/2018, ditada o 3 de xullo de 2018, esta Alcaldía acordou a delegación do exercicio da competencia para celebración de matrimonio civil, no concelleiro da Corporación municipal D. Llatzer Osoro Ediagbonya, para o casamento previsto ás 20.00h. do vindeiro 31 de xullo de 2018. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Monfero, 3 de xullo de 2018 O Alcalde Andrés Feal Varela
09/07/2018 | Administración LocalMunicipal
Ponteceso
Intervención - Tesouraría
Aprobación definitiva expediente de modificación de créditos número 11 por crédito extraordinario créditos número 1

O Pleno do Concello de Ponteceso na sesión do 12 de xuño de 2018, acordou aprobar inicialmente o expediente de modificación de créditos número 11 por crédito extraordinario créditos número 1 As persoas interesadas non presentaron reclamacións no período de exposición pública (do 15.06.2018 ao 05.07.2018, ambos os dous incluídos -BOP núm.112, do 14.06.2018), polo que o acordo queda aprobado definitivamente. O resumo da clasificación económica do orzamento, unha vez incorporadas as modificacións aprobadas, queda como segue: O que fago público para os efectos oportunos, facendo constar que, contra a aprobación definitiva deste expediente, as persoas interesadas poderán interpoñer directamente o recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Ponteceso, 6 de xullo de 2018 O alcalde Asdo.- José Manuel Pose Verdes (P. D. Resolución de alcaldía núm.286/2018, de 19 de xuño)
09/07/2018 | Administración LocalMunicipal
Tordoia
Composición da mesa de contratación permanente, conforme á Lei 9/2017

O Pleno do Concello de Tordoia, en sesión celebrada o día 29 de Xuño de 2018, aprobou a composición da Mesa de contratación permanente, integrada polos seguintes membros: Presidente: Antonio Pereiro Liñares, Alcalde-Presidente do Concello, ou concelleiro en quen delegue ou quen legalmente o substitúa. Vogais: Ana Beatriz Oveja Villafañe, Secretaria – Interventora do Concello Josefa Consuelo Allen Edler, Funcionario do Concello Secretario: Pilar Patricia Liñares Muiño, Funcionaria do Concello A Mesa actuará en todos aqueles casos nos que sexa requerida polo Órgano de contratación e obrigatoriamente cando a competencia corresponda ao Pleno do Concello. O que se fai público para coñecemento xeral e efectos. Tordoia, 2 de xullo de 2018. O Alcalde, Asdo.: Antonio Pereiro Liñares
09/07/2018 | Administración LocalMunicipal
Boimorto
Aprobacións padróns fiscais S. A. F. xuño 2018

Por Decreto de Alcaldía n.º 295/2018 de data 03/07/2018, acordou aprobar os padróns fiscais do mes de xuño de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.984,63 € e 695,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 4 de xullo de 2018 A alcaldesa Asdo.- María Jesús Novo Gómez
09/07/2018 | Administración LocalMunicipal
Ames
Aprobación inicial Ordenanza para a protección e conservación dos camiños e vías publicas municipais

En sesión plenaria de 28 de xuño de 2018 prestouse aprobación inicial á Ordenanza para a protección e conservación dos camiños e vías publicas municipais. Mediante o presente anuncio dito acordo de aprobación inicial sométese a exposición pública, mediante anuncio no Boletín oficial da Provincia e no taboleiro de anuncios da sede electrónica do Concello, por prazo de 30 días hábiles a efectos de exame e reclamacións. Para o suposto de non presentarse reclamacións, o acordo de aprobación inicial da Ordenanza para a protección e conservación dos camiños e vías publicas municipais, quedará elevado a definitivo de forma automática. Ames, 3 de xullo de 2018 O alcalde José M. Miñones Conde
09/07/2018 | Administración LocalMunicipal
Oleiros
Área Económica
Aprobación definitiva da modificación de créditos núm.2018/MCPL01 sobre o Orzamento do Concello de Oleiros correspondente ao exercicio 2018

Aprobada definitivamente a Modificación de Créditos núm.2018/MCPL01 sobre o Orzamento do Concello de Oleiros correspondente ao exercicio 2018, de aprobación de crédito extraordinario por importe de 1.230.300,61 euros. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.107, de 7 de xuño de 2018, faise público que, despois de dito expediente, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Oleiros, 4 de xullo de 2018 A Lingmiao Zazurca Andola de Alcalde delegada de Economía e Facenda, Asdo.: Mª José Varela Neira.
09/07/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do plan de travesías 2018, 2ª fase, mellora da seguridade viaria na DP 1914 ao seu paso pola travesía de Bembibre PK 21+860 ao 22+190

A Excma. Deputación Provincial da Coruña, en sesión ordinaria celebrada o 29 de xuño de 2018 acordou entre outros o siguiente acordo: 1. Deixar sen efecto a inclusión da obra DP 1914 MELLORA DA SEGURIDADE VIARIA NA DP 1914 AO SEU PASO POLA TRAVESIA DE BEMBIBRE PQ 21+860 AO 22+190 (VAL DO DUBRA) incluida no Plan de Investimento de Vías Provinciais 2017, 6ª Fase, debido as alegacions formuladas na fase de exposición pública que dan lugar a redacción dun Proxecto Modificado nº1.2. Aprobar inicialmente o PLAN DE TRAVESÍAS 2018 2ª FASE integrado pola obra que a continuación se indica: Esta aprobación inicial ten o carácter de mera programación, que non xera por tanto ningún compromiso económico nin de execución para a Deputación ata que se acredite que existe crédito adecuado e suficiente e apróbese definitivamente o plan ou a correspondente fase do mesmo.3. Remitir o citado proxecto ao Concello de Val do Dubra para os efectos da adopción dos acordos e remisión da documentación a que se refire a Base 3ª das bases de colaboración entre a Deputación Provincial da Coruña e os Concellos para a execución dos proxectos para incluír nas distintas fases do Plan de Travesías 2016-2019, aprobadas polo Pleno en Sesión celebrada o 29-07-2016 ( BOP 144/1-08-2016). O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 2 de xullo de 2018 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
09/07/2018 | Administración LocalMunicipal
Arteixo
Servizos Económicos
Aprobación da modificación da Ordenanza fiscal nº 9 e aprobación dunha nova ordenanza nº 16 de carácter público non tributaria

O Pleno do Concello de Arteixo, en sesión celebrada o 28 de xuño de 2018, adoptou, entre outros, os seguintes acordos: - Aprobar inicialmente a modificación da Ordenanza Fiscal nº 9, reguladora da taxa por prestación dos servizos de rede de sumidoiros, acometidas á rede xeral, control e inspección de sumidoiros privados. - Adoptar o acordó de imposición e ordeación dunha prestación patrimonial de carácter público non tributario pola prestación do servizo de tratamento e depuración de augas residuais e aprobación da súa Ordenanza Fiscal reguladora nº 16. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da lei reguladora das facendas locais, e no artigo 49 da Lei 7/85, reguladora das bases do réxime local, ponse en coñecemento xeral que os citados acordos, co seu respectivo expediente, están expostos ó público por prazo de trinta días, mediante inserción deste Anuncio no Boletin Oficial da provincia de A Coruña e no diario “La Voz de Galicia”, así como no Taboleiro de Edictos do Concello. O prazo citado comenzará a contar a partir da derradeira das publicacións realizadas. Durante este período, tódolos interesados poderán examinar o expediente no departamento de rendas e tesourería e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que fóran presentadas. Se tales reclamacións non se tiveran producido, o texto, até entón provisional, entenderáse definitivamente aprobado, procedéndose á publicación do texto íntegro. Arteixo a 28 de xuño de 2018, O Alcalde Asdo. Carlos Calvelo Martínez
09/07/2018 | Administración LocalMunicipal
Irixoa
Exposición pública limitación de velocidade en Igrexa- Verís

De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación da ordenanza municipal de tráfico, circulación de vehículos de motor e seguridade viaria; a ordenanza foi aprobada por acordo plenario do 30-8-2011 e publicada no BOP do 4-11-2011; a presente modificación foi aprobada provisionalmente por acordo municipal plenario do 27-6-2018 e consiste en establecer o límite de velocidade máxima na zona de Igrexa (parroquia de Verís) nun tramo de especial perigosidade (30 qm/h). O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 3 de xullo de 2018 O ALCALDE Antonio Deibe Sanmartín
09/07/2018 | Administración LocalMunicipal
Val do Dubra
Anuncio delegación alcaldía na primeira tte. de alcalde Celsa Oreiro Bermúdez

Visto que teño que ausentarme do termo municipal durante o período que vai do 05 ao 13 de xullo de 2018, ambolos dous días incluídos. Visto o artigo 23.3 da lei 7/1985, de 2 de abril, reguladora das Bases de Réxime Local, que establece que os tenentes de alcalde substitúen, pola orde do seu nomeamento e nos casos de vacante, ausencia ou enfermidade, ó alcalde, pronunciándose en idéntico sentido o artigo 47.1 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O artigo 47.2 do citado Regulamento dispón que nos casos de ausencia as funcións de Alcaldía non poderán ser asumidas polo tenente de alcalde a quen corresponda sen a expresa delegación. Visto o artigo 44, que establece que todas as delegacións se realizarán por Decreto da Alcaldía, e conterá ó ámbito dos asuntos a que se refire a delegación, as facultades que se deleguen así como as condicións específicas de exercicio das mesmas, surtindo efectos dende o día seguinte ó da data do Decreto, sen prexuízo da súa publicación no Boletín Oficial da Provincia. Visto que o cargo de primeira tenente de alcalde recae na Concelleira DªVictoria Leonor Laco Montes de Neira. No uso das atribucións que me outorga a lexislación do réxime local, RESOLVO: Unico.- Delegar a totalidade das competencias da Alcaldía na concelleira e primeira tenente de alcalde, DªVictoria Leonor Laco Montes de Neira, polo período que vai do 05 ao 13 de xullo de 2018, ambolos dous días incluídos. Val do Dubra, a 03 de xullo de 2018./O alcalde./ Asdo. Antonio Negreira Noya
09/07/2018 | Administración LocalMunicipal
Ames
Aprobación inicial da sexta modificación puntual da relación de postos de traballo (RPT) do Concello de Ames

En sesión plenaria de 28 de xuño de 2018 prestouse aprobación inicial á sexta modificación puntual da relación de postos de traballo (RPT) do Concello de Ames. En cumprimento do acordo plenario de 28 de xuño, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 20 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial da quinta modificación puntual da relación de postos de traballo (RPT) do Concello de Ames, quedará elevado a definitivo de forma automática. Ames, 29 de xuño de 2018 O alcalde José M. Miñones Conde
26/07/2018 | Administración LocalMunicipal
Aranga
Secretaría - Intervención
Constitución da mesa de contratación do concello de Aranga

O pleno municipal, na sesión celebrada o día 17/07/2018 ratificou o acordo de modificar a composición da Mesa de Contratación do concello de Aranga, a efectos de adaptala ás disposicións da lei 9/2017 de 8 de novembro de contratos do sector público, e que actuará como órgano de asistencia do órgano de contratación competente en todos aqueles casos nos que sexa requirida, e que quedará integrada polos seguintes membros: - Presidente: Alberto Platas Álvarez ( Alcalde). Suplente: Jose Miguel Iglesias Ares (Concelleiro) - Vogais: Ana María Ocampo Pérez-Gorostiaga (Secretaria-interventora) María Salomé Ferández Vázquez (Funcionaria Municipal) Suplente: María Diaz Cano ( Funcionaria Municipal) - Secretario: Jose Vázquez Santé (Funcionario Municipal) Suplente: María Díaz Cano (Funcionaria Municipal) Aranga, 20 de xullo de 2018 O alcalde: Asdo: Alberto Platas Álvarez
26/07/2018 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de xuño

En data 19 de xullo de 2018 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, dona Emilia Rocio Benhamed Ayani, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xuño de 2018. Elaborados os padróns mensuais que conteñen as liquidacións da taxa pola prestación do servizo do SAF no mes de xuño de 2018, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de xuño de 2018. O padrón correspondente ao mes de xuño consta de 60 contribuíntes (14 de libre concurrencia e 46 de dependencia) e un importe total de 3.325,64 € (3.059,78 € usuarios de dependencia e 265,86 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” En Cabana de Bergantiños, a 19 de xullo de 2018 O Alcalde Asdo. José Muíño Domínguez
26/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.62334. Javier Giadas Vázquez, solicita traballos para implantación de pradería na parcela de referencia catastral 15012b515000200000LU, no t. m. de Boqueixón

O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62334 Javier Giadas Vázquez solicita autorización para a implantación de pradaría na parcela 20 do polígono 515 (referencia catastral 15012B515000200000LU), lugar de Gastrar do Concello de Boqueixón. As actuacións pretenden a utilización coma pradería da zona oeste da parcela para o que se realizarían traballos de roza, corta de vexetación, movemento de terras na zona de policía do río Carballas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de xullo de 2018 O xefe do servizo territorial Ángel Gómez Rey
26/07/2018 | Administración LocalMunicipal
Ares
Exposición pública padrón fiscal taxa pola recollida de lixo 2018

Aprobado o padrón fiscal da recollida de lixo 2018 pola Xunta Municipal de Goberno de data 10 de xullo do 2018, exponse a información pública polo prazo de quince días a efectos de alegacións e reclamacións. • Número de recibos: 4.866 • Importe total: 541.791,95 €. Ares, a 13 de xullo do 2018 O Alcalde-Presidente Asdo. D. Julio Ignacio Iglesias Redondo
26/07/2018 | Administración LocalMunicipal
Oleiros
Urbanismo
Exposición pública da aprobación inicial do proxecto ocupación sector SUD-7

A N U N C I O EXPEDIENTE FG: 629 Por Resolución da Alcaldía n.º 2867/18, do 06 de xullo de 2018, aprobouse inicialmente o PROXECTO DE OCUPACION DIRECTA DOS TERREOS AFECTADOS POLO SISTEMA XERAL INCLUIDOS NO ÁMBITO DO SECTOR SUD-7, OLEIROS (documento n.º 11791, do 15-06-2018), propiedade da Xunta de Galicia. Proceder á exposición pública do expediente, que estará exposto ao público na Área de Urbanismo do Concello de Oleiros, de 8.30 a 14 horas, polo prazo de UN MES, para os efectos de presentación das alegacións que se estimen oportunas. Oleiros, 09 de xullo de 2018. O alcalde-presidente Asdo.: Ángel García Seoane
26/07/2018 | Administración LocalMunicipal
Betanzos
Anuncio exposición padróns tributarios

Por decreto da alcaldía nº 1233/18 de 18 de xullo de 2018, foron aprobados os padróns de taxas que se relacionan a continuación: 1. Taxa polos servizos de cemiterio municipal ano 2018.2. Taxa de entrada de vehículos ano 2018. De conformidade coa lexislación vixente, exponse ao público a efectos de reclamacións polo prazo dun mes, contado a partir da inserción deste anuncio no B. O. P. Betanzos, a 19 de Xullo de 2018 Alcaldesa en funcións (Decreto nº1225/2018 de 17/07/18) Elsa Maria Porlan Centurion
26/07/2018 | Administración LocalMunicipal
Narón
Secretaría
Anuncio de formalización do contrato de servizo de mantemento das zonas verdes do Concello de Narón

De acordo co disposto no artigo 154.2 do Real decreto lexislativo 3/2011 de 14 de novembro, polo que se aproba o Texto refundido da lei de contratos do sector público, cando a contía do contrato sexa igual ou superior a 100.000 euros ou, no caso de contratos de xestión de servizos públicos, cando o presuposto de gastos de primeiro establecemento sexa igual ou superior a dito importe ou o seu prazo de duración exceda cinco anos, deberá publicarse, ademais, no “Boletín Oficial do Estado” ou nos respectivos Diarios ou Boletíns Oficiais das Comunidades Autónomas ou das Provincias, un anuncio no que se dea conta de dita formalización, nun prazo non superior a corenta e oito días a contar dende a data da mesma. Narón, 19 de xullo de 2018 A alcaldesa Marián Ferreiro Díaz
26/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.62486.- Peche de parcela. Concello de Oleiros

María Rosa Pan Sánchez solicita de Augas de Galicia a autorización de obras no lugar de Mera, parroquia de Serantes (San Xián), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62486. As obras solicitadas consisten no peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de xullo de 2018 O xefe do servizo territorial Néstor Rodríguez Arias
26/07/2018 | Administración LocalMunicipal
Ponteceso
Oficinas Xerais
Aprobación inicial do proxecto de equidistribución da APR-D2.5

Seguindo o procedemento sinalado no artigo 121.3 da Lei 2/2016, do 10 de febreiro, do Solo de Galicia, publícase o acordo de aprobación inicial do proxecto de Equidistridución da APR-D2.5, Rúa Cubeiro, Corme, Ponteceso, levado a cabo mediante certificado asinado polo 100% da propiedade, tal e como require o procedemento no sistema de Concerto polo que se está a desenvolver. Do mesmo xeito infórmase que o Proxecto de Equidistribución asinado polos arquitectos Falilou Tsouli Portugal e Carlos Mezquita, así coma o resto de expediente, poderá ser consultado nas oficinas municipais do Concello polo prazo dun mes a contar dende a publicación deste anuncios no Boletín Oficial da Provincia (BOP). Ponteceso, 19 de xullo de 2019 O alcalde Xosé Lois García Carballido
26/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61874. Explotación gandeira. Concello de Cabana de Bergantiños

Gandeiría Casais, SAT, solicita de Augas de Galicia a autorización de obras no lugar de Casaís, parroquia de Riobó (San Martiño), Concello de Cabana de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61874. As obras solicitadas consisten na ampliación de explotación gandeira e legalización de fosa de purín. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de xullo de 2018 O xefe do servizo territorial Néstor Rodríguez Arias
18/07/2018 | Administración LocalMunicipal
Porto do Son
Aprobación inicial da relación de postos de traballo do Concello de Porto do Son

O Pleno da Corporación, na sesión ordinaria do 12 de xullo de 2018, aprobou inicialmente a Relación de Postos de Traballo (RPT) do Concello de Porto do Son. De conformidade co previsto no art.202 da Lei 2/2015, do 29 de abril, do emprego público de Galicia, o expediente de aprobación da RPT sométese a un trámite de información pública polo prazo de 20 días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados poidan formular as alegacións e presentar as reclamacións e suxestións que estimen pertinentes. Transcorrido ese prazo sen terse presentado alegacións ou reclamacións, o acordo de aprobación inicial da RPT elevarase a definitivo. Os interesados poderán consultar o expediente na Secretaría do concello de luns a venres, en horario de 09:00 a 13:00 horas. Porto do Son, 12 de xullo de 2018. O Alcalde- Presidente, Asdo. José Luis Oujo Pouso.
18/07/2018 | Administración LocalMunicipal
Sada
Secretaría
Nomeamento de funcionario de carreira na praza de administrativo de Admón. Xeral

Esta Alcaldía ditou o 12 de xullo o Decreto núm.1394/2018, que a continuación se transcribe literalmente: Vista a proposta do Tribunal Cualificador do proceso selectivo para a provisión dunha praza de administrativo de admón. xeral, vacante no cadro de persoal municipal, incluída na Oferta de Emprego de 2016. Resultando que o aspirante proposto presentou a documentación preceptiva esixida na convocatoria, a cal foi achada correcta e acreditativa dos requisitos esixidos. Consonte as atribucións que me confiren os artigos 21.1 h) da Lei 7/1985, de 2 de abril, reguladora das bases de réxime local, e 41.14. a) do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, e de conformidade co disposto no artigo 7 do Real Decreto 896/1991, de 7 de xuño, polo presente resolvo: 1º.- Nomear funcionario de carreira na praza de administrativo integrada na Escala de Administración Xeral, Subescala Administrativa, grupo de clasificación profesional C, Subgrupo C1, a D. Jairo Enrique Pizzamiglio Zaldibar, titular do DNI núm.XXXXXXXXX.2º.- O nomeado adquirirá a condición de funcionario de carreira previa prestación de xuramento ou promesa, segundo o establecido no Real Decreto 707/1979, de 5 de abril, e toma de posesión do seu destino no prazo dun mes a contar desde o día seguinte ao de publicación desta resolución no Boletín Oficial da Provincia da Coruña.3º.- No prazo posesorio o nomeado deberá dar cumprimento, cando proceda, ao disposto no artigo 10 e outros preceptos aplicables da Lei 53/1984, de 26 de decembro, de incompatibilidades do persoal ao servizo das Administracións Públicas. O que se publica para coñecemento xeral. Sada, 13 de xullo de 2018 O Alcalde Óscar Benito Portela Fernández
18/07/2018 | Administración LocalMunicipal
Cambre
Avocación competencias terceira tenente alcalde dona Leonor Fernández Grande dende o día 1 ao 23 de agosto de 2018, ambos os dous incluídos

Esta Alcaldía, con data do día 12 de xullo de 2018, ditou a Resolución número 1370/2018 que se transcribe a continuación: “Dona Blanca Lucia Chun Velizarov El Amrani, terceira tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, dende o día 1 ao 23 de agosto de 2018, ambos os dous incluídos, segundo o seu escrito rexistrado de entrada o día 10 de xullo co número 0/5085. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Desenvolvemento Socioeconómico a prol de dona Blanca Lucia Chun Velizarov El Amrani. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de dona Blanca Lucia Chun Velizarov El Amrani dende o día 1 ao 23 de agosto de 2018, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo: Publicar a resolución no Boletín Oficial da Provincia e dar conta ao Pleno na vindeira Cambre, 12 de xullo de 2018 O alcalde Óscar A. García Patiño
18/07/2018 | Administración LocalMunicipal
Cerceda
Intervención
Aprobación inicial do Regulamento de campamentos educativos e de conciliación de vida familiar e laboral (bos días cole)

Aprobación inicial do Regulamento do servizo complementario educativo e de conciliación da vida familiar e laboral (Bos días cole) Aprobado polo Pleno do Concello, na sesión extraordinaria celebrada o día 12 de xullo de 2018, o expediente de aprobación inicial do regulamento do servizo complementario educativo e de conciliación da vida familiar e laboral (Bos días cole), sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, do 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. Cerceda, 13 de xullo de 2018. O alcalde-presidente José García Liñares
18/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.61209 - concesión

Granxa Vilariño, S. C. solicita de Augas de Galicia un caudal de 1971 m3/ano de augas procedente dun pozo no lugar de Vilariño, parroquia de Abade (Santiago), Concello de Moeche (A Coruña), con destino a uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.61209 As características do aproveitamento son: SOLICITANTE: Granxa Vilariño, SC CAUDAL MÁXIMO: 0,14 litros/segundo Volume máximo anual: 1971 m³ ORIXE: pozo existente na parcela 000500400NJ72F0001HD LUGAR: Vilariño PARROQUIA: Abade CONCELLO: Moeche DESTINO: uso gandeiro vacún A auga cáptase mediante un pozo existente na parcela 000500400NJ72F0001HD e bombéase a un depósito na parcela contigua 15050A00200168 (polígono 2 parcela 168) para uso gandeiro vacún nunha explotación. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moeche ou nas oficinas deste servizo, situadas na rúa Vicente Ferrer, nº 2-9º andar, onde estará exposto o expediente de que se trata, para que poida ser examinado por quen o desexe. A Coruña, 10 de xullo de 2018 O xefe do servizo territorial Néstor Rodríguez Arias
18/07/2018 | Administración LocalMunicipal
Oleiros
Área Económica
Aprobación do padrón da taxa de auga, sumidoiro e canon 2.º trimestre 2018 zona A

ANUNCIO Aprobación padrón taxa auga, sumidoiro e canon da auga, segundo trimestre 2018 relativo ós inmobles sitos na Zona “A” (parroquias de Iñás, Nos, Dorneda e Liáns [excepto Urbanización Dos Regos]) ÓRGANO E DATA DE APROBACIÓN: Resolución da 1.ª tenente de alcalde-delegada de Economía e Facenda n.º 2874/2018, de data 5 de xullo. PRAZO DE EXPOSICIÓN (artigo 102.3 da Lei 58/2003): oficinas do Concello (Área Económica, Parque Víctor Jara, 1. Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de xullo do 2018 ao 31 de agosto do 2018. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: recurso de reposición ante esta Alcaldía no prazo DUN MES, contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES, contado dende o día seguinte ó remate da exposición ó público do Padrón. Oleiros, a 10 de xullo do 2018. A 1.ª Tte. alcalde-delegada de Economía e Facenda Asdo.: M.ª José Varela Neira
18/07/2018 | Administración LocalMunicipal
Porto do Son
Aprobación inicial da modificación das bases 39.ª e 46.ª das bases de execución dos orzamentos xerais para 2018

ANUNCIO O Pleno da Corporación, na sesión ordinaria do 12 de xullo de 2018, acordou aprobar inicialmente a modificación das bases 39.ª e 46.ª das bases de execución do orzamento para 2018. En cumprimento do disposto no artigo 169 do RD Lexislativo 2/2004, do 5 de marzo, texto refundido da Lei reguladora das facendas locais, o expediente exponse ao público por prazo de 15 días hábiles, a contar desde o día seguinte ao de publicación deste anuncio no BOP, a fin de que durante o mesmo os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. O expediente atópase a disposición dos interesados na Intervención do Concello, en horario de 09.00 horas a 13.00 horas. Porto do Son, 12 de xullo de 2018. O alcalde Asdo.: José Luis Oujo Pouso
18/07/2018 | Administración LocalMunicipal
Sada
Secretaría
Convocatoria do proceso selectivo para a contratación laboral temporal de tres (3) técnicos en primeiros auxilios

A Alcaldía do Concello de Sada aprobou por resolución de data de hoxe a seguinte convocatoria de selección de persoal laboral temporal: As bases da convocatoria estarán expostas ao público e a disposición das persoas interesadas nas Oficinas Municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 16 de xullo de 2018. O alcalde Óscar Benito Portela Fernández
18/07/2018 | Administración LocalMunicipal
Coirós
Modificación de crédito n.º 1 ao orzamento de 2018

Aprobado inicialmente polo Pleno da Corporación, o día 12 de xullo de 2018, a modificación orzamentaria número 1, do orzamento xeral para 2018, exponse ó público na secretaría deste Concello, por quince días hábiles, para que poidan facerse as reclamacións que se consideren oportunas. Coirós, trece de xullo de dous mil dezaoito. O ALCALDE Asdo.: Francisco Quintela Requeijo
18/07/2018 | Administración LocalMunicipal
Rianxo
Secretaría
Delegación da Alcaldía e Interventora

Con data 06 de xullo de 2018, dítase a Resolución de Alcaldía Nº 605/2018, que transcrita literalmente di: <<Debido a situación de inicio do período de vacacións do alcalde, Adolfo Muíños Sánchez, con efectos dende o día 9 de xullo ata o 17 de xullo de 2018, a excepción do día 12 de xullo que presidirá o pleno. Así como do inicio do período de vacacións da Interventora do concello de Rianxo, Patricia Fernández Pérez, dende o día 9 de xullo ata o 29 de xullo de 2018. Nomear como alcaldesa en accidental a Adelina Ces Quintáns dende ó 9 de xullo ata ó 17 de xullo de 2018, a excepción do día 12 de xullo que presidirá o Pleno. Nomear como interventora accidental a Mauricia Ces Quintáns, dende ó 9 de xullo ata ó 29 de xullo de 2018. Ós efectos de libramento de pagos e a partir deste momento, serán craveiros conxuntos a Alcaldesa en accidental a interventora accidental e tesoureira accidental. Comuníquese os Bancos correspondentes as novas firmas que terán valor dende as 00:00 horas do día 9/07/2018 e ata as 24:00 do 17/07/2018 a sinatura da alcaldesa accidental e dende as 00:00 horas do día 09/07/2018 e ata as 24:00 do 29/07/2018 da interventora accidental, a fin de que procedan a realizar as xestións oportunas. Comuníquese esta Resolución a Adelina Ces Quintáns e a Mauricia Ces Quintáns.>> Rianxo, 13 de xullo de 2018 A alcaldesa accidental, Adelina Ces Quintáns
18/07/2018 | Administración LocalMunicipal
Noia
Administración Financeira. Intervención
Anuncio exposición ao público padrón taxas ocupación con postos venda ambulante marzo 2018

Confeccionado e aprobado definitivamente mediante resolución do concelleiro delegado da área de facenda número 2018-0725, o padrón comprensivo das cotas e suxeitos pasivos da Taxa pola utilización privativa do dominio público local e a prestación de outros servizos (ocupación con postos de venda ambulante) correspondentes ao mes de marzo de 2018. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 6 de xullo de 2018 O concelleiro delegado José Saturnino Balderrábano Mayo
18/07/2018 | Administración LocalMunicipal
Noia
Administración Financeira. Intervención
Exposición ao público padrón taxa subministro de auga potable, sumidoiros, lixo e canon Xunta 1º semestre do exercicio 2018

Confeccionado e aprobado definitivamente mediante resolución do concelleiro delegado da área de economía e facenda número 2018-1436, de data dous de xullo de dous mil dezaoito, o padrón de suxeitos pasivos de Taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do primeiro semestre do exercicio 2018. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria. Contra a presente notificación poderá interpoñer o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 10 de xullo de 2018 O concelleiro delegado José Saturnino Balderrábano Mayo
18/07/2018 | Administración LocalMunicipal
Cerceda
Intervención
Aprobación Ordenanza fiscal n.º 27, reguladora da taxa pola prestación de campamentos educativos e de conciliación de vida familiar e laboral (bos días cole)

Aprobado polo Pleno do Concello, na sesión extraordinaria celebrada o día 12 de xullo de 2018 o expediente de aprobación inicial da ordenanza reguladora da taxa pola prestación de campamentos educativos e de conciliación de vida familiar e laboral, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. Cerceda, 13 de xullo de 2018 O alcalde-Presidente José García Liñares
18/07/2018 | Administración LocalMunicipal
Cee
Ditame favorable conta xeral 2017

A Comisión Informativa de Economía e Facenda, na sesión realizada o día 12 de xullo de 2018, ditaminou favorablemente a Conta Xeral de 2017 deste Concello. Segundo o disposto nos artigos 116 da LBRL e 212.3 do TRLRFL, sométese ao trámite de información pública a Conta Xeral 2017, polo prazo de quince días, durante os cales e oito máis os interesados poderán examinala e presentar reclamacións, reparos ou suxestións. No caso de que se produza algunha reclamación reparo ou observación, haberán de ser examinadas pola Comisión informativa, que, previa práctica de cantas comprobacións estímense como necesarias, emitirá novo Informe, que será elevado, xunto cos reparos, reclamacións ou observacións formuladas a consideración plenaria definitiva. Se non se producise ningunha reclamación, a Conta Xeral de 2017 xuntamente co Ditame emitido pola devandita Comisión, será elevada ao Pleno da Corporación quen procederá, de ser o caso, á aprobación da dita Conta Xeral. Cee, 13 de xullo de 2018 O ALCALDE, Ramón Vigo Sambade